པར་གྱུར། ཅེས་དང༌། ལས་འབྲས་ལ། ཁྱད་པར་ལས་
འབྲས་ལ་ཡིད་ཆེས་དད་པ་བསྐྱེད་ནས་དཀར་ནག་གི་ལས་ལ་བླང་དོར་ཚུལ་བཞིན་དུ་
བྱེད་པ་གེགས་བྱེད་ཀྱི་སྡིག་སྒྲིབ་ཐམས་ཅད་དང་། ཁྱད་པར་ལས་འབྲས་ལ་ཡིད་ཆེས་
ཀྱི་དད་པ་བསྐྱེད་ནས་སྡིག་སྤོང་དགེ་བ་ཚུལ་བཞིན་དུ་སྒྲུབ་པའི་རྟོགས་པ་ཁྱད་པར་
ཅན་རང་གཞན་གྱི་རྒྱུད་ལས་སྐྱེས་པར་གྱུར། ཅེས་དང༌། སྐྱེས་བུ་འབྲིང་གི་འཁོར་བ་
སྤྱིའི་སྡུག་བསྔལ་བསམ་པ་ལ། ཁྱད་པར་འཁོར་བའི་སྡུག་བསྔལ་མཐའ་དག་སྤངས་
པའི་བླ་མ་སངས་རྒྱས་ཀྱི་གོ་འཕང་རིན་པོ་ཆེ་ཅི་ནས་ཀྱང་ཐོབ་པར་བྱེད་པ་ལ་གེགས་
བྱེད་ཀྱི་སྡིག་སྒྲིབ་ཐམས་ཅད་དང་། ཁྱད་པར་འཁོར་བའི་སྡུག་བསྔལ་མཐའ་དག་
སྤངས་པའི་བླ་མ་སངས་རྒྱས་ཀྱི་གོ་འཕང་རིན་པོ་ཆེ་ཅི་ནས་ཀྱང་ཐོབ་པར་བྱེད་པའི་
རྟོགས་པ་ཁྱད་པར་ཅན་རང་གཞན་གྱི་རྒྱུད་ལ་སྐྱེས་པར་གྱུར། ཅེས་དང༌། སོ་སོའི་
སྡུག་བསྔལ་ལ། ཁྱད་པར་ཉེར་ལེན་གྱི་ཕུང་པོའི་རང་བཞིན་ཅན་གྱི་འཁོར་བ་ལས་
གྲོལ་བའི་བླ་མ་སངས་རྒྱས་ཀྱི་གོ་འཕང་ཅི་ནས་ཀྱང་ཐོབ་པར་བྱེད་པ་ལ་གེགས་བྱེད་ཀྱི་
སྡིག་སྒྲིབ་ཐམས་ཅད་དང༌། ཁྱད་པར་ཉེར་ལེན་གྱི་ཕུང་པོའི་རང་བཞིན་ཅན་གྱི་
འཁོར་བ་ལས་གྲོལ་བའི་བླ་མ་སངས་རྒྱས་ཀྱི་གོ་འཕང་ཅི་ནས་ཀྱང་ཐོབ་པར་བྱེད་པའི་
རྟོགས་པ་ཁྱད་པར་ཅན་རང་གཞན་གྱི་རྒྱུད་ལ་སྐྱེས་པར་གྱུར། ཅེས་དང་། ཐར་པར་
འགྲོ་བའི་ལམ་ལ། ཁྱད་པར་ཐར་པ་དོན་གཉེར་གྱི་བློ་བསྐྱེད་ནས་ལམ་བསླབ་པ་
45

གསུམ་ལ་ཚུལ་བཞིན་སློབ་པ་ལ་གེགས་བྱེད་ཀྱི་སྡིག་སྒྲིབ་ཐམས་ཅད་དང་། ཁྱད་པར་
ཐར་པ་དོན་གཉེར་གྱི་བློ་བསྐྱེད་ནས་བསླབ་པ་གསུམ་ལ་ཚུལ་བཞིན་དུ་སློབ་པའི་
རྟོགས་པ་ཁྱད་པར་ཅན་རང་གཞན་གྱི་རྒྱུད་ལ་སྐྱེས་པར་གྱུར། ཅེས་དང༌། སྐྱེས་བུ་
ཆེན་པོའི་བཏང་སྙོམས་གསུམ་ལ་རིམ་པ་ལྟར། ཁྱད་པར་བར་མའི་སེམས་ཅན་འདི་
ལ། ཞེས་པ་དང༌། དགྲ་གཉེན་འདི་གཉིས་ལ། ཞེས་པ་དང༌། སེམས་ཅན་ཐམས་
ཅད་ལ། ཞེས་པ་རྣམས་ཀྱི་རྗེས་སུ། ཉེ་རིང་ཆགས་སྡང་དང་བྲལ་བའི་སེམས་སྙོམས་
པ་སྐྱེ་བ་ལ་གེགས་བྱེད་ཀྱི་སྡིག་སྒྲིབ་ཐམས་ཅད་དང་། ཁྱད་པར་བར་མའི་སེམས་ཅན་
འདི་ལའམ། དགྲ་གཉེན་འདི་གཉིས་ལའམ། སེམས་ཅན་ཐམས་ཅད་ལ་ཉེ་རིང་
ཆགས་སྡང་དང་བྲལ་བའི་སེམས་སྙོམས་པའི་རྟོགས་པ་ཁྱད་པར་ཅན་རང་གཞན་གྱི་
རྒྱུད་ལ་སྐྱེས་པར་གྱུར། ཅེས་དང༌། སེམས་ཅན་ཐམས་ཅད་ཀྱི་དྲིན་བསམ་ཚུལ་ནི།
ཕྱོགས་བཅུའི་སེམས་ཅན་ཐམས་ཅད་ཀྱིས་ཚེ་རབས་ཐོག་མ་མེད་པ་ནས་བདག་གི་མ་
བྱས་པ་བགྲང་ལས་འདས་ཤིང་མ་ནམ་བྱས་པའི་ཚེ་ཚེ་འདིའི་མས་ཇི་ལྟར་དྲིན་གྱིས་
བསྐྱངས་པ་བཞིན་དུ་དྲིན་གྱིས་བསྐྱངས་པས་དྲིན་ཤིན་ཏུ་ཆེ་སྙམ་དུ་བསམ་མོ། །དྲིན་
གཟོ་ལ། ཁྱད་པར་སེམས་ཅན་ཐམས་ཅད་འཁོར་བའི་སྡུག་བསྔལ་ལས་བསྒྲལ་ནས་
ཐར་པའི་བདེ་བ་ལ་འགོད་པ་ལ་གེགས་བྱེད་ཀྱི་སྡིག་སྒྲིབ་ཐམས་ཅད་དང་། ཁྱད་པར་
མ་སེམས་ཅན་ཐམས་ཅད་འཁོར་བའི་སྡུག་བསྔལ་ལས་བསྒྲལ་ནས་ཐར་པའི་བདེ་བ་
ལ་འགོད་པའི་རྟོགས་པ་ཁྱད་པར་ཅན་རང་གཞན་གྱི་རྒྱུད་ལ་སྐྱེས་པར་གྱུར། ཅེས་
དང་། བྱམས་པ་ལ། ཁྱད་པར་མ་འདི་ཉིད་དམ། འདི་དག་གམ། འདི་རྣམས་
བདེ་བ་དང་བདེ་བའི་རྒྱུ་དང་ལྡན་པར་བྱེད་པ་ལ་གེགས་བྱེད་ཀྱི་སྡིག་སྒྲིབ་ཐམས་ཅད་
དང་། ཁྱད་པརམ་འདི་ཉིད་དམ། འདི་དག་གམ། འདི་རྣམས་བདེ་བ་དང་བདེ་
བའི་རྒྱུ་དང་ལྡན་པར་བྱེད་པའི་རྟོགས་པ་ཁྱད་པར་ཅན་རང་གཞན་གྱི་རྒྱུད་ལ་སྐྱེས་
པར་གྱུར། ཅེས་དང༌། སྙིང་རྗེ་ལ། ཁྱད་པར་མ་འདི་ཉིད་སྡུག་བསྔལ་དང་སྡུག་
བསྔལ་གྱི་རྒྱུ་ཐམས་ཅད་དང་བྲལ་བར་བྱེད་པ་ལ་གེགས་བྱེད་ཀྱི་སྡིག་སྒྲིབ་ཐམས་ཅད་
དང་། ཁྱད་པར་མ་འདི་ཉིད་སྡུག་བསྔལ་དང་སྡུག་བསྔལ་གྱི་རྒྱུ་ཐམས་ཅད་དང་བྲལ་
46

བར་བྱེད་པའི་རྟོགས་པ་ཁྱད་པར་ཅན་རང་གཞན་གྱི་རྒྱུད་ལ་སྐྱེས་པར་གྱུར། ཅེས་པ་
སྟེ། བྱམས་སྙིང་རྗེ་གཉིས་ཀ་ལ། དམིགས་ཡུལ་སེམས་ཅན་གཅིག་ཡིན་ན་འདི་ཉིད་
དང་། གཉིས་ཡིན་ན་འདི་དག་དང་། གསུམ་ཕན་ཆད་ཡིན་ན་འདི་རྣམས་དང་།
མཐའ་དག་ཡིན་ན། སེམས་ཅན་ཐམས་ཅད་ཞེས་ཚིག་ཕྲེང་བརྒྱུད་དགོས་སོ། །ལྷག་
བསམ་ལ། ཁྱད་པར་མ་སེམས་ཅན་ཐམས་ཅད་ཀྱིས་སྒྲིབ་གཉིས་བག་ཆགས་དང་
བཅས་པ་སྤངས་པའི་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་ཐོབ་པར་
བྱེད་པ་ལ་གེགས་བྱེད་ཀྱི་སྡིག་སྒྲིབ་ཐམས་ཅད་དང༌། ཁྱད་པར་མ་སེམས་ཅན་ཐམས་
ཅད་ཀྱིས་སྒྲིབ་གཉིས་བག་ཆགས་དང་བཅས་པའི་ཡང་དག་པར་རྫོགས་པར་བྱེད་པའི་
སངས་རྒྱས་ཀྱི་གོ་འཕང་ཐོབ་པར་བྱེད་པ་རྟོགས་པ་ཁྱད་པར་ཅན་རང་གཞན་གྱི་རྒྱུད་
ལ་སྐྱེས་པར་གྱུར། ཅེས་དང་། བདག་གཞན་མཉམ་བརྗེའི་སྔོན་འགྲོ་ལ། ཐུབ་
དབང་རྡོ་རྗེ་འཆང་ལ་གསོལ་བ་འདེབས། ཞེས་པའི་རྗེས་སུ། བདག་དང་མ་སེམས་
ཅནཐམས་ཅད་ཀྱི་རྒྱུད་ལ་བདག་པས་གཞན་གཅེས་པའི་བྱང་ཆུབ་ཀྱི་སེམས་རིན་པོ་
ཆེ་སྐྱེ་བར་བླ་མ་ལྷས་བྱིན་གྱིས་བརླབ་ཏུ་གསོལ་བ་འདེབས། ཁྱད་པར་བདག་པས་
གཞན་གཅེས་པའི་བྱང་ཆུབ་ཀྱི་སེམས་རིན་པོ་ཆེ་སྐྱེ་བ་ལ་གེགས་བྱེད་ཀྱི་སྡིག་སྒྲིབ་
ཐམས་ཅད་དང་། ཁྱད་པར་བདག་པས་གཞན་གཅེས་པའི་བྱང་ཆུབ་ཀྱི་སེམས་རིན་
པོ་ཆེ་རང་གཞན་གྱི་རྒྱུད་ལ་སྐྱེས་པར་གྱུར། ཅེས་དང་། དངོས་གཞིའི་དང་པོ་ལ་
ཡང་འདི་ཉིད་དང་། དངོས་གཞིའི་གཉིས་པའི་རྗེས་སུ། ཞེས་གསོལ་བ་བཏབ་པས་
སྤྱི་བོའི་བླ་མ་ལྷའི་སྐུ་ལས་སྐུ་གཉིས་པ་ཞིག ཅེས་སོགས་རྒྱུ་འབྲས་བདུན་གྱི་སེམས་
བསྐྱེད་མན་ངག་འབྲས་བུ་ལམ་བྱེད་ཇི་ལྟ་བ་བཞིན་བྱའོ། །སེམས་བསྐྱེད་ཚོགས་
བཟུང་ཚུལ་ལ་ཐུན་གཅིག་བྱེད་ན་སྔོན་འགྲོའི་གསོལ་འདེབས་ཀྱི་རྗེས་སུ། བདག་
དང་མ་སེམས་ཅན་ཐམས་ཅད་ཀྱིས་སྨོན་འཇུག་བྱང་ཆུབ་ཀྱི་མཆོག་ཏུ་སེམས་བསྐྱེད་
ནས་བསླབ་བྱ་ལ་སློབ་པར་བླ་མ་ལྷས་བྱིན་གྱིས་བརླབ་ཏུ་གསོལ་བ་འདེབས། ཁྱད་
པར་སྨོན་འཇུག་བྱང་ཆུབ་ཀྱི་མཆོག་ཏུ་སེམས་བསྐྱེད་ནས་བསླབ་བྱ་ལ་སློབ་པ་གེགས་
བྱེད་ཀྱི་སྡིག་སྒྲིབ་ཐམས་ཅད་དང་། ཁྱད་པར་སྨོན་འཇུག་བྱང་ཆུབ་ཀྱི་མཆོག་ཏུ་
47

སེམས་བསྐྱེད་ནས་བསླབ་བྱ་ལ་སློབ་པའི་རྟོགས་པ་ཁྱད་པར་ཅན་རང་གཞན་གྱི་རྒྱུད་
ལ་སྐྱེས་པར་གྱུར། ཅེས་དང་། དངོས་གཞིའི་རྗེས་སུའང་འདི་ཉིད་ཇི་ལྟ་བ་བཞིན་
བྱ། སྤྱོད་པ་སྤྱི་བསླབ་ཀྱི་སྔོན་འགྲོར། ཁྱད་པར་ཟབ་པ་རྒྱ་ཆེ་བའི་རྒྱལ་བའི་སྲས་ཀྱི་
སྤྱོད་པ་རླབས་པོ་ཆེ་རྣམས་ལ་ཚུལ་བཞིན་དུ་སློབ་པ་ལ་གེགས་བྱེད་ཀྱི་སྡིག་སྒྲིབ་ཐམས་
ཅད་དང༌། ཁྱད་པར་ཟབ་པ་རྒྱ་ཆེ་བའི་རྒྱལ་བའི་སྲས་ཀྱི་སྤྱོད་པ་རླབས་པོ་ཆེ་རྣམས་
ལ་ཚུལ་བཞིན་དུ་སློབ་པའི་རྟོགས་པ་ཁྱད་པར་ཅན་རང་གཞན་གྱི་རྒྱུད་ལ་སྐྱེས་པར་
གྱུར། ཅེས་དང་། གཉིས་པ་ལ། ཁྱད་པར་སྦྱིན་པ་རྣམ་པ་གསུམ་གྱི་ཉམས་ལེན་ལ་
ཚུལ་བཞིན་དུ་སློབ་པ་ལ་གེགས་བྱེད་ཀྱི་སྡིག་སྒྲིབ་ཐམས་ཅད་དང་། ཁྱད་པར་སྦྱིན་པ་
རྣམ་པ་གསུམ་གྱི་ཉམས་ལེན་ལ་ཚུལ་བཞིན་ཤེས་གྱུར་ནས། ཉིན་མཚན་ཀུན་ཏུ་སྙིང་
པོ་ལེན་པའི་བློ། ། རྒྱུན་ཆད་མེད་པར་སྐྱེ་བར་བྱིན་གྱིས་རློབས། །ཞེས་པའོ། །
གཉིས་པ་ལ་གསུམ། སྐྱེས་བུ་ཆུང་ངུ་དང་ཐུན་མོང་བའི་ལམ་གྱི་རིམ་པ་ལ་བློ་སྦྱོང་བ།
སྐྱེས་བུ་འབྲིང་དང་ཐུན་མོང་བའི་ལམ་གྱི་རིམ་པ་ལ་སྦྱོང་བ། སྐྱེས་བུ་ཆེན་པོའི་ལམ་
གྱི་རིམ་པ་ལ་བློ་སྦྱོང་བའོ། །དང་པོ་ནི། ལུས་སྲོག་གཡོ་བ་ཆུ་ཡི་ཆུ་པུར་བཞིན། །
མྱུར་དུ་འཇིག་པའི་འཆི་བ་དྲན་པ་དང་། ཤི་བའི་རྗེས་སུ་ལུས་ལ་གྲིབ་མ་བཞིན།
དཀར་ཆག་ལས་འབྲས་ཕྱི་བཞིན་འབྲང་བ་ལ། ངེས་པ་བརྟན་པོ་རྙེད་ནས་ཉེས་པའི་
ཚོགས། །ཕྲ་ཞིང་ཕྲ་བ་རྣམས་ཀྱང་སྤོང་བ་དང༌། །དགེ་ཚོགས་མཐའ་དག་སྒྲུབ་པར་
བྱེད་པ་ལ། །རྟག་ཏུ་བག་དང་ལྡན་པར་བྱིན་གྱིས་རློབས། །ཞེས་པའོ། །གཉིས་པ་
ལ་གཉིས། ཐར་པ་དོན་གཉེར་གྱི་བློ་བསྐྱེད་པ་དང་། ཐར་པར་བགྲོད་པའི་ལམ་གྱི་
རང་བཞིན་གཏན་ལ་དབབ་པའོ། །དང་པོ་ནི། སྤྱད་པས་མི་ངོམས་སྡུག་བསྔལ་ཀུན་
གྱི་སྒོ། །ཡིད་བརྟན་མི་རུང་སྲིད་པའི་ཕུན་ཚོགས་ཀྱི། །ཉེས་དམིགས་རིག་ནས་ཐར་
པའི་བདེ་བ་ལ། །དོན་གཉེར་ཆེན་པོ་སྐྱེ་བར་བྱིན་གྱིས་རློབས། །ཞེས་པའོ། །
གཉིས་པ་ནི། རྣམ་དག་བསམ་པ་དེ་ཡིས་དྲངས་པ་ཡི། །དྲན་དང་ཤེས་བཞིན་བག་
ཡོད་ཆེན་པོ་ཡི། །བསྟན་པའི་རྩ་བ་སོ་སོར་ཐར་བ་ལ། །སྒྲུབ་པ་སྙིང་པོར་བྱེད་པར་
བྱིན་གྱིས་རློབས། །ཞེས་པའོ། །གསུམ་པ་ལ་གཉིས། བྱང་ཆུབ་ཏུ་སེམས་བསྐྱེད་
།
48

ཚུལ་དང༌། །སེམས་བསྐྱེད་ནས་སྤྱོད་པ་ལ་སློབ་ཚུལ་ལོ། །དང་པོ་ནི། རང་ཉིད་
སྲིད་མཚོར་ལྷུང་བ་ཇི་བཞིན་དུ། །མར་གྱུར་འགྲོ་བ་ཀུན་ཀྱང་དེ་འདྲ་བར། །མཐོང་
ནས་འགྲོ་བ་སྒྲོལ་བའི་ཁུར་འཁྱེར་བའི། །བྱང་ཆུབ་སེམས་མཆོག་འབྱོངས་པར་བྱིན་
གྱིས་རློབས། །ཞེས་པའོ། །གཉིས་པ་ལ་གཉིས། ཐེག་ཆེན་སྤྱི་ལ་བསླབ་ཚུལ་དང་།
ཁྱད་པར་དུ་རྡོ་རྗེ་ཐེག་པ་ལ་བསླབ་ཚུལ་ལོ། །དང་པོ་ལ་གཉིས། སྤྱོད་པ་སྤྱི་ལ་
བསླབ་ཚུལ་དང་། ཁྱད་པར་དུ་ཕར་ཕྱིན་ཐ་མ་གཉིས་ལ་བསླབ་ཚུལ་ལོ། །དང་པོ་ནི།
སེམས་ཙམ་བསྐྱེད་ཀྱང་ཚུལ་ཁྲིམས་རྣམ་གསུམ་ལ། །གོམས་པ་མེད་ན་བྱང་ཆུབ་མི་
འགྲུབ་པར། །ལོག་པར་མཐོང་ནས་རྒྱལ་སྲས་སྡོམ་པ་ལ། །བརྩོན་པ་དྲག་པོས་སློབ་
པར་བྱིན་གྱིས་རློབས། །ཞེས་པའོ། །གཉིས་པ་ནི། ལོག་པའི་ཡུལ་ལ་གཡེང་བ་ཞི་
བྱེད་ཅིང་། །ཡང་དག་དོན་ལ་ཚུལ་བཞིན་སྤྱོད་པ་ཡི། །ཞི་གནས་ལྷག་མཐོང་ཟུང་
དུ་འབྲེལ་བའི་ལམ། ། མྱུར་དུ་རྒྱུད་ལ་སྐྱེ་བར་བྱིན་གྱིས་རློབས། །ཞེས་པའོ། །
གཉིས་པ་ལ་གསུམ། སྔགས་ལམ་ཟབ་མོའི་སྣོད་རུང་དུ་བྱེད་པ། སྣོད་དུ་གྱུར་ནས་
དམ་ཚིག་དང་སྡོམ་པ་དག་པར་བྱེད་པ། དམ་ཚིག་ལ་གནས་ནས་ལམ་རིམ་གཉིས་
བསྒོམ་པའི་ཚུལ་ལོ། །དང་པོ་ནི། མཐུན་མོང་ལམ་སྦྱངས་སྣོད་དུ་གྱུར་པ་ན། །
ཐེག་པ་ཀུན་གྱི་མཆོག་གྱུར་རྡོ་རྗེའི་ཐེག །སྐལ་བཟང་སྐྱེ་བོའི་འཇུག་ངོགས་དམ་པ་
དེར། །བདེ་བླག་ཉིད་དུ་འཇུག་པར་བྱིན་གྱིས་རློབས། །ཞེས་པའོ། །གཉིས་པ་ནི།
དེ་ཚེ་དངོས་གྲུབ་རྣམ་ གཉིས་ འགྲུབ་པའི་གཞི། ། རྣམ་དག་དམ་ཚིག་སྡོམ་པར་
གསུངས་བ་ལ། བཅོས་མ་མིན་པའི་ངེས་པ་རྙེད་གྱུར་ནས། །སྲོག་དང་བསྔོས་ཏེ་
སྲུང་བར་བྱིན་གྱིས་རློབས། །ཞེས་པའོ། །གསུམ་པ་ནི། དེ་ནས་རྒྱུད་སྡེའི་སྙིང་པོ་
རིམ་གཉིས་ཀྱི། །གནད་རྣམས་ཇི་བཞིན་རྟོགས་ནས་བརྩོན་པ་ཡིས། །ཐུན་བཞིའི་
རྣལ་འབྱོར་མཆོག་ལ་མི་གཡེལ་བར། །དམ་པའི་གསུང་བཞིན་སྒྲུབ་པར་བྱིན་གྱིས་
རློབས། །ཞེས་པའོ། །གསུམ་པ་ནི། དེ་ལྟར་ལམ་བཟང་སྟོན་པའི་བཤེས་གཉེན་
དང་ །ཚུལ་བཞིན་སྒྲུབ་པའི་གྲོགས་རྣམས་ཞབས་བརྟན་ཅིང༌། །ཕྱི་དང་ནང་གི་
བར་དུ་གཅོད་པའི་ཚོགས། །ཉེ་བར་ཞི་བར་བྱིན་གྱིས་བརླབ་ཏུ་གསོལ། །ཞེས་
49

པའོ། །བཞི་པ་ནི། སྐྱེ་བ་ཀུན་ཏུ་ཡང་དག་བླ་མ་དང་། །འབྲལ་མེད་ཆོས་ཀྱི་དཔལ་
ལ་ལོངས་སྤྱོད་ཅིང༌། །ས་དང་ལམ་གྱི་ཡོན་ཏན་རབ་རྫོགས་ནས། །རྡོ་རྗེ་འཆང་གོ་
གོ་འཕང་མྱུར་ཐོབ་ཤོག །ཅེས་པའོ། །གསུམ་པ་ནི། སྤྱི་བོའི་བླ་མ་ལྷ་ལ་དམིགས་
ནས། བླ་མ་རྒྱལ་བ་ཤཱཀྱ་ཐུབ་པ་ལ་ཕྱག་འཚལ་ལོ། །མཆོད་དོ་སྐྱབས་སུ་མཆིའོ། །
ཞེས་ལན་མང་གསོལ་བ་བཏབ་སྟེ། སྤྱི་བོའི་བླ་མ་ལྷའི་སྐུའི་ཆ་ལས་རང་འདྲ་གཉིས་པ་
ཞིག་ཆད་ནས་ཐིམ་པས། རང་ཉིད་ཀྱང་ཐུབ་པའི་དབང་པོའི་སྐུར་ལམ་གྱིས་གྱུར།
རང་ཐུབ་པའི་དབང་པོར་གསལ་བའི་སྐུ་ལས་འོད་ཟེར་འཕྲོས། མཐའ་སྐོར་ན་ཡོད་
པའི་སེམས་ཅན་ཐམས་ཅད་ཀྱང་ཐུབ་པའི་དབང་པོའི་གོ་འཕང་ལ་བཀོད་པར་གྱུར།
རང་ཐུབ་པའི་དབང་པོར་གསལ་བ་དང༌། སེམས་ཅན་ཐམས་ཅད་ཐུབ་པའི་དབང་
པོར་གསལ་བའི་ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ་ཨ་དཀར་པོ་ཧཱུཾ་སེར་པོས་
མཚན་པའི་མཐའ་སྐོར་དུ་སྔགས་འཕྲེང་གིས་བསྐོར་བ་ལ་དམིགས་ནས། ༀ་མུ་ནེ་མུ་
ནེ་མ་ཧཱ་མུ་ན་ཡེ་སྭཱ་ཧཱ། ཞེས་བཟླས་པའི་རྗེས་སུ་བསགས་པའི་དགེ་བ་རྣམས། དགེ་
བ་འདི་ཡིས་ཚེ་རབས་ཐམས་ཅད་དུ། །མ་ནོར་ལམ་སྟོན་ཐེག་མཆོག་བཤེས་གཉེན་
གྱིས། །འབྲལ་བ་མེད་པར་རྗེས་སུ་འཛིན་པ་དང༌། །གསུང་གི་བདུད་རྩི་ངོམས་མེད་
འཐུང་བར་ཤོག །དེ་ཡི་མཐུ་ལས་ངེས་འབྱུང་བྱང་ཆུབ་སེམས། །ཡང་དག་ལྟ་དང་
ཕྱིན་དྲུག་རིམ་པ་གཉིས། ། འཁོར་དང་བཅས་པའི་ཉམས་ལེན་མཐར་ཕྱིན་ཏེ། །
སྟོབས་བཅུ་མངའ་བའི་གོ་འཕང་མྱུར་ཐོབ་ཤོག །གང་ཚེ་ཐེག་པ་མཆོག་ལ་ཆོས་སྤྱོད་
བཅུས། །ཚུལ་བཞིན་སྒྲུབ་ལ་བརྩོན་པ་དེ་ཡི་ཚེ། །མཐུ་ལྡན་རྣམས་ཀྱིས་རྟག་ཏུ་
གྲོགས་བྱེད་ཅིང་། །བཀྲ་ཤིས་རྒྱ་མཚོས་ཕྱོགས་ཀུན་ཁྱབ་གྱུར་ཅིག །ཅེས་གནས་
སྐབས་དང་མཐར་ཐུག་གི་སྨོན་གནས་རྣམས་སུ་འདུན་པ་དྲག་པོས་བསྔོ་བར་བྱའོ། །
གཉིས་པ་ནི། ལམ་གྱི་རིམ་པའི་གཞུང་རྣམས་ལྟ་བ་དང༌། སྒོ་དུ་མ་ནས་བསག་སྦྱང་
ལ་འབད་པ་དང་། ཁས་བླངས་པའི་ཚུལ་ཁྲིམས་ལ་སྡོམ་སེམས་བྱེད་པ་དང་། དབང་
པོའི་སྒོ་སྡོམ་པ་དང༌། ཤེས་བཞིན་དུ་སྤྱོད་པ་དང་། ཟས་ཀྱི་ཚོད་རིག་པ་དང༌། མི་
ཉལ་བར་རྣལ་འབྱོར་ལ་བརྩོན་ཞིང་། ཉལ་བའི་ཚེ་ཇི་ལྟར་བྱ་བ་དང་། ཁྲུས་དང་ཁ་
50

ཟས་ཀྱི་རྣལ་འབྱོར་ལ་བརྩོན་པར་བྱེད་པའོ། །ཞེས་བྱང་ཆུབ་ལམ་གྱི་རིམ་པ་བདེ་
ལམ་སྙིང་པོ་ཞེས་བྱ་བ་འདི་ཡང་དགེ་སློང་དྷརྨ་བྷ་དྲས་བྲིས་པ་དགེ་ལེགས་འཕེལ།